Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17595

2. Megjegyzés.- A baleseti helyazonosító rádióadók (ELT - Emergency locator transmitter) műszaki jellemzőit a 10. Annex III. Kötete tartalmazza. 2.6.5 A tengeri körzetekben kutatás - mentésben alkalmazott kutató mentő légijárművek rendelkezzenek a kereskedelmi hajókkal való kommunikálást lehetővé tévő berendezésekkel. Megjegyzés. – Számos hajó képes a légijárművekkel kommunikálni a 2182 kHz, a 4125 kHz és a 121.5 MHz-n. Ezeket a frekvenciákat és különösen a 121.5 MHz-t azonban a hajók nem biztos, hogy folyamatosan figyelemmel kísérik. 2.6.6 A tengeri körzetekben kutatás és mentésben résztvevő minden kutató-mentő légijármű fedélzetén legyen ott a Jelzések Nemzetközi Kódjának (International Code of Signals) egy példánya a nyelvi nehézségek leküzdésére, amely ilyen hajókkal történő összeköttetés létesítésekor előfordulhat. Megjegyzés. – A Jelzések Nemzetközi Kódját a Nemzetközi Tenghajózási Szervezet angolul, franciául és spanyolul, mint 1994E, 1995F és 1996S dokumentum, teszi közzé. 2007/70/II. szám 2.6.7 Ajánlás. - A kutatás-mentésben résztvevő legalább egyik légijármű vigyen magával ledobható túlélési felszereléseket, kivéve, ha bizonyossá vált, miszerint a túlélők levegőből történő ellátására nincs szükség. 2.6.8 Ajánlás. - Az államok a megfelelő repülőtereket lássák el a légijárműről ledobásra alkalmas csomagolású túlélési felszerelésekkel.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes